RWI งดจ่ายปันผลหลังปี 58 พลิกขาดทุน 18.73 ลบ.
RWI งดจ่ายปันผลหลังปี 58 พลิกขาดทุน 18.73 ลบ. จากปีก่อนกำไร 82.83 ลบ. เนื่องจากรายได้หด-ขาดทุนจากอัตราแลกเปลี่ยน
25 ก.พ. 2559

บริษัท ระยองไวร์ อินดัสตรีส์ จำกัด (มหาชน) หรือ RWI รายงานผลการดำเนินงานประจำปี 58 สิ้นสุดวันที่ 31 ธ.ค.58 มีผลขาดทุนสุทธิ 18.73 ล้านบาท หรือขาดทุนสุทธิ 0.03 บาทต่อหุ้น จากปีก่อนที่มีกำไรสุทธิ 82.83 ล้านบาท หรือมีกำไรสุทธิ 0.17 บาทต่อหุ้น
ทั้งนี้ผลการดำเนินงานในช่วงดังกล่าวพลิกขาดทุนเนื่องจาก บริษัทมีรายได้รวม 639.24 ล้านบาท ลดลง 214.85 ล้านบาทจากปีก่อน หลังราคาสินค้าลดลง โดยสภาพเศรษฐกิจโลกและสภาวะราคาสินแร่เหล็กมีราคาปรับตัวลดลงเป็นอย่างมาก อีกทั้งปริมาณความต้องการสินค้าลวดเหล็กในประเทศยังคงชะลอตัวขณะที่บริษัทมีการขาดทุนจากอัตราแลกเปลี่ยนจำนวน 7.35 ล้านบาท
นอกจากนี้บริษัทให้นำเสนอต่อที่ประชุมสามัญผู้ถือหุ้นประจำปี 59 เพื่อขออนุมัติงดจ่ายปันผลสำหรับปี 58 เนื่องจากบริษัมีผลการดำเนินงานขาดทุนสุทธิ